Bükki Nemzeti Park Igazgatósága

3304 Eger

Sánc utca 6

titkarsag@bnpi.hu

Tisztelt Bükki Nemzeti Park Igazgatóság!

Köszönettel megkaptuk 2379/6/2020 iktatószámú levelüket, melyben kértük Jászivány község készülő településrendezési tervében lehatárolásra került az új országos és megyei tervi övezetek kapcsán a Jász – Nagykun – Szolnok Megyei Területrendezési Tervről szóló 3/2020. (V.13.) számú Közgyűlési rendelet (továbbiakban: MTrT) 3.1. sz. melléklete szerinti ökológiai hálózat magterületére vonatkozó pontosítást.

Előzmény:

Jászivány község készülő településrendezési tervében lehatárolásra került az új országos és megyei tervi övezetek kapcsán a Jász – Nagykun – Szolnok Megyei Területrendezési Tervről szóló 3/2020. (V.13.) számú Közgyűlési rendelet (továbbiakban: MTrT) 3.1. sz. melléklete szerinti ökológiai hálózat magterületében új beépítésre szánt terület nem jelölhető ki.

Jászivány jelenleg hatályos településrendezési terve a külterületi majorokat, állattartó telepeket a készítésekor hatályos jogszabályi környezet miatt általános mezőgazdasági területbe sorolta, azonban piktogrammal jelölve ezen területeket, hogy jellegében mások, mint a mezőgazdasági terület.

Ezen területek kivett területek, több évtizede meglévő mezőgazdasághoz kapcsolódó géptároló, terménytároló és állattartó épületekkel. Ezen területeket a hatályos jogszabályii környezetnek megfelelően az új településrendezési eszközök különleges, beépítésre szánt mezőgazdasági üzemi területként jelölik. A területek így az új tervben, a jogszabályi harmonizáció miatt új, beépítésre szánt területként jelennek meg.

Ez ügyben is egyeztető tárgyalás került összehívásra Jászivány Polgármesteri Hivatalában, azonban a Megyei Főépítész ezen nem tudott részt venni. telefonon történt egyeztetés alapján a Megyei Közgyűlés úgy tud hozzájárulni a megyei tervhez való megfelleléshez, ha az illetékes államigazgatási szervek (nemzeti park igazgatóságok) az ökológiai hálózat kijelöléséhez, mely a mellékelt tervlapon szerepel hozzájárulnak. Az ökológiai hálózat magterületében külön jelölésre kerültek azok a kivett, több évtizede működő majorok, melyekről levelemben fent írtam.

Kérelem:

A 2379/6/2020 iktatószámú levelükre hivatkozva kérjük:

* A 0141 hrsz-ú területnél, tekintettel arra, hogy működő mezőgazdasági üzemi terület, kérjük az ökológiai hálózat magterületének pontosításával (határ módosítása) a területet ezen övezetből kivenni szíveskedjenek
* A 0135/6 hrsz-ú területnél, tekintettel arra, hogy működő mezőgazdasági üzemi terület, kérjük az ökológiai hálózat magterületének pontosításával (határ módosítása) a területet ezen övezetből kivenni szíveskedjenek
* A hivatkozott levelük szerint , kérjük, hogy a 042, 041/15 és a 030 hrsz-ú ingatlanokat legyenek szíves az ökológiai hálózat magterületének övezetéből a pufferterület övezetébe átsorolni, így lehetővé téve a már kialakult mezőgazdasági üzemek tényéges területfelhasználásnak megfelelő szabályozását.

**Tisztelettel kérjük a Nemzeti Park Igazgatóságot, hogy az ökológiai hálózat magterületének a módosításához hozzájárulni szíveskedjenek**.

Segítségüket köszönjük.